CELEX: 32012D0141
Language: fi
Date: 2012-03-06 00:00:00
Title: 2012/141/EU: Komission täytäntöönpanopäätös, annettu 6 päivänä maaliskuuta 2012 , raivotautia koskevien kiireellisten valvontatoimenpiteiden rahoittamisesta Pohjois-Kreikassa (tiedoksiannettu numerolla C(2012) 1354)

8.3.2012   
            
            
               FI
            
            
               Euroopan unionin virallinen lehti
            
            
               L 69/17
            
         KOMISSION TÄYTÄNTÖÖNPANOPÄÄTÖS,
   annettu 6 päivänä maaliskuuta 2012,
   raivotautia koskevien kiireellisten valvontatoimenpiteiden rahoittamisesta Pohjois-Kreikassa
   (tiedoksiannettu numerolla C(2012) 1354)
   (Ainoastaan kreikankielinen teksti on todistusvoimainen)
   (2012/141/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 8 artiklan 2 kohdan,
   sekä katsoo seuraavaa:
   
               (1)
            
            
               Päätöksessä 2009/470/EY säädetään, että jos jäsenvaltiota suoraan uhkaa kyseisen päätöksen liitteessä I tarkoitetun taudin esiintyminen tai leviäminen jonkin kolmannen maan tai jäsenvaltion alueella, voidaan päättää toteuttaa tilanteessa tarvittavia toimenpiteitä sekä myöntää unionin rahoitusta erityisiin toteutetun toimen onnistumisen kannalta tarpeellisiksi arvioituihin toimenpiteisiin.
            
         
               (2)
            
            
               Raivotauti on pääasiassa luonnonvaraisten ja kotieläimenä pidettävien lihansyöjien tauti, jolla on vakavia vaikutuksia kansanterveyteen. Se on yksi päätöksen 2009/470/EY liitteessä I luetelluista taudeista.
            
         
               (3)
            
            
               Kreikassa ei ole todettu raivotautitapauksia sitten vuoden 1987. Entisessä Jugoslavian tasavallassa Makedoniassa on kuitenkin vastikään todettu kyseistä tautia, joten raivotaudin valvontaa on kiireellisesti tehostettava Pohjois-Kreikassa, jotta voidaan määritellä, onko tauti leviämässä kyseisen jäsenvaltion alueelle ja missä määrin luonnonvaraisten lihansyöjien rokottaminen suun kautta on tarpeen taudin leviämisen pysäyttämiseksi ja taudin hävittämiseksi.
            
         
               (4)
            
            
               Kreikka toimitti 27 päivänä tammikuuta 2012 komissiolle hätäsuunnitelman raivotaudin tehostettua valvontaa varten, jäljempänä ’suunnitelma’. Komissio on arvioinut suunnitelman ja todennut sen olevan hyväksyttävä. Tämän vuoksi on aiheellista, että tietyille tähän suunnitelmaan kuuluville toimenpiteille myönnetään unionin rahoitusta.
            
         
               (5)
            
            
               Kreikka on ilmoittanut komissiolle, ettei sen kansallisessa raivotautitutkimuksia tekevässä vertailulaboratoriossa ole tarpeeksi henkilökuntaa suorittamaan kaikkia niitä tutkimuksia, joita suunnitelman toteuttaminen edellyttää. Kun otetaan huomioon nykyinen epäsuotuisa taloudellinen tilanne ja se, että suunnitelman käyttöönotolla ja täytäntöönpanolla on kiire, on aiheellista, että erityisesti suunnitelman mukaisia laboratoriotutkimuksia suorittamaan palkattavan laboratoriohenkilöstön kustannukset olisi sisällytettävä unionin rahoitukseen oikeutettuihin tukikelpoisiin kustannuksiin.
            
         
               (6)
            
            
               Kun otetaan huomioon suunnitelman täytäntöönpanon kiireellisyys, on perusteltua, että unionin rahoitusta myönnetään 27 päivästä tammikuuta 2012 alkaen eli siitä päivästä lähtien, jona suunnitelma toimitettiin komissiolle rahoitettavaksi, toteutettuihin toimenpiteisiin.
            
         
               (7)
            
            
               Tämä päätös on varainhoitoasetuksen 75 artiklassa tarkoitettu rahoituspäätös.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Kreikan 27 päivänä tammikuuta 2012 komissiolle toimittama hätäsuunnitelma raivotaudin valvontaa varten, jäljempänä ’suunnitelma’, saamaan unionin rahoitusta 27 päivän tammikuuta 2012 ja 31 päivän joulukuuta 2012 välisenä aikana, jäljempänä ’rahoitusosuus’.
   2 artikla
   1.   Rahoitusosuus on yhteensä enintään 60 000 euroa.
   2.   Rahoitusosuuteen sisältyy kiinteä 5 euron suuruinen kertakorvaus jokaisesta kerätystä luonnonvaraisesta eläimestä, joka on lähetetty suunnitelman mukaiseen raivotautitutkimukseen.
   3.   Rahoitusosuus kattaa 75 prosenttia kustannuksista, joita suunnitelman mukaan aiheutuu niistä laboratoriotesteistä, joita on tehty raivotautitartunnan osoittamiseksi ja raivotautiviruksen eristämiseksi ja karakterisoimiseksi.
   Näihin kustannuksiin sisältyvät seuraavat:
   
               a)
            
            
               testipakkausten, reagenssien ja kaikkien laboratoriotestin tekemiseen käytettävien tarvikkeiden ostamisesta maksetut kustannukset;
            
         
               b)
            
            
               yleiskustannukset, jotka ovat 7 prosenttia a alakohdassa tarkoitettujen kustannusten kokonaissummasta.
            
         Immunofluoresenssitestistä (FAT) korvattavat kustannukset ovat kuitenkin enintään 12 euroa testiä kohti.
   4.   Rahoitusosuus kattaa 75 prosenttia kustannuksista, joita aiheutuu henkilöstön palkkaamisesta suorittamaan 3 kohdassa tarkoitettuja laboratoriotestejä.
   Näihin kustannuksiin sisältyvät seuraavat:
   
               a)
            
            
               henkilökunnalle maksettavat korvaukset tai heidän tosiasialliset palkkansa sekä sosiaaliturvamaksut ja muut lakisääteiset kustannukset, jotka sisältyvät palkkaan;
            
         
               b)
            
            
               yleiskustannukset, jotka ovat 7 prosenttia a alakohdassa tarkoitettujen kustannusten kokonaissummasta.
            
         Tällaisesta henkilöstöstä korvattavat kustannukset ovat kuitenkin yhteensä enintään 25 000 euroa.
   3 artikla
   1.   Rahoitusosuus myönnetään edellyttäen, että Kreikka
   
               a)
            
            
               panee suunnitelman täytäntöön unionin lainsäädännön asiaa koskevien säännösten, myös kilpailusääntöjä, julkisia hankintoja ja valtiontukea koskevien sääntöjen mukaisesti;
            
         
               b)
            
            
               toimittaa komissiolle tekniset välikertomukset liitteen I mukaisesti viimeistään
               
                           i)
                        
                        
                           31 päivänä toukokuuta 2012, kun on kyse 27 päivän tammikuuta 2012 ja 30 päivän huhtikuuta 2012 välisestä ajanjaksosta;
                        
                     
                           ii)
                        
                        
                           30 päivänä syyskuuta 2012, kun on kyse 1 päivän toukokuuta 2012 ja 31 päivän elokuuta 2012 välisestä ajanjaksosta;
                        
                     
         
               c)
            
            
               toimittaa teknisen loppukertomuksen ja rahoitusta koskevan kertomuksen liitteiden I ja II mukaisesti 27 päivän tammikuuta 2012 ja 31 päivän joulukuuta 2012 väliseltä ajanjaksolta viimeistään 28 päivänä helmikuuta 2013;
            
         
               d)
            
            
               panee tyydyttävästi täytäntöön suunnitelmassa kaavaillut toimenpiteet.
            
         2.   Jos Kreikka ei noudata 1 kohdassa säädettyjä edellytyksiä, komissio vähentää unionin rahoitusosuutta ottaen huomioon noudattamatta jättämisen luonteen ja vakavuuden ja unionille aiheutuneet taloudelliset menetykset.
   4 artikla
   Tätä päätöstä sovelletaan 27 päivästä tammikuuta 2012.
   5 artikla
   Tämä päätös on osoitettu Helleenien tasavallalle.
   
      Tehty Brysselissä 6 päivänä maaliskuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      LIITE I
      Edellä olevan 3 artiklan 1 kohdan b ja c alakohdassa tarkoitettuihin teknisiin kertomuksiin on sisällyttävä ainakin seuraavat tiedot:
      
                  
                     Raportointikausi _ – _.
                  
               
               
                  Tekninen välikertomus 
                  Tekninen loppukertomus 
               
            A.   Suoritetut raivotaudin valvontatestit ja niiden tulokset:
      
      
                  Prefektuuri
               
               
                  Laji
               
               
                  Testityyppi
               
               
                  Testattujen eläinten lukumäärä
               
               
                  Positiivinen
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Tilanteen tekninen arviointi ja kohdatut ongelmat
      
   
   
      LIITE II
      Edellä olevan 3 artiklan 1 kohdan c alakohdassa tarkoitettuun rahoitusta koskevaan kertomukseen on sisällyttävä ainakin seuraavat tiedot:
      
                  
                     Toimenpiteet, joille voidaan myöntää yhteisrahoitusta
                  
               
            
                  
                     Laboratoriotestit
                  
               
            
                   
               
               
                  Testityyppi
               
               
                  Testattujen eläinten lukumäärä
               
               
                  Suoritettujen testien lukumäärä
               
               
                  Suoritettujen testien kustannukset ilman yleiskustannuksia
               
            
                  Raivotautiviruksen antigeenin osoittaminen
               
               
                  FAT
               
               
                   
               
               
                   
               
               
                   
               
            
                  PCR
               
               
                   
               
               
                   
               
               
                   
               
            
                  Muu (täsmennettävä)
               
               
                   
               
               
                   
               
               
                   
               
            
                  Raivotautiviruksen eristäminen/karakterisoiminen
               
               
                  Sekvensointi
               
               
                   
               
               
                   
               
               
                   
               
            
                  Muu (täsmennettävä)
               
               
                   
               
               
                   
               
               
                   
               
            
                  Yhteensä
               
               
                   
               
               
                   
               
               
                   
               
               
                   
               
            
                  
                     Erityisesti suunnitelman toteuttamista varten palkattu laboratoriohenkilöstö
                  
               
            
                  Nimi
               
               
                  Asema (Vakinainen/tilapäinen)
               
               
                  Sopimuksen kesto
               
               
                  Maksettu määrä
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Allekirjoittanut todistaa täten, että
      
      
                  —
               
               
                  
                     kustannukset ovat todellisia, täsmällisesti laskettuja sekä komission täytäntöönpanopäätöksen 2012/141/EU säännösten mukaisesti tukikelpoisia;
               
            
                  —
               
               
                  
                     suunnitelmaa varten ei ole haettu muuta unionin tukea ja kaikki ohjelmaan kuuluvista toimista kertyvät tulot ilmoitetaan komissiolle;
               
            
                  —
               
               
                  
                     suunnitelma on toteutettu asiaa koskevan unionin lainsäädännön, erityisesti kilpailusääntöjä, julkisia hankintoja ja valtiontukea koskevien sääntöjen mukaisesti;
               
            
                  —
               
               
                  
                     käytössä on valvontamenettelyjä, joilla erityisesti tarkistetaan ilmoitettujen määrien oikeellisuus sääntöjenvastaisuuksien estämiseksi, toteamiseksi ja oikaisemiseksi.
               
            
         Päivämäärä:
      
      
         Toiminnasta vastaavan johtajan nimi ja allekirjoitus: